Start med CGM´en, da den er fartmåleren som gør, at DIY APS kan arbejde for dig. Desværre ved vi alle sammen, at CGMer kan være upræcise til tider, at de kan være forsinkede og at de kan påvirkes af varme, vand tryk mm. Kend variationerne i dit CGM system Før du starter på DIY APS, så sørg for at kende de variationer dit CGM system har i forhold til dig og kontroller løbende at målingerne stemmer. Bliver du i tvivl, hvis målingen er anderledes end du føler det, så lav en ny kontrol og mål blodsukkeret. Lav kontrolmåling hver dag Lav også en kontrolmåling en gang i døgnet for kontrol, nogle systemer skal kalibreres oftere, men uanset, tjek dit blodsukker regelmæssigt, måleren kan være fejlbehæftet eller ved at falde ud, stedet den sider kan have masser af arvæv etc. Pumpen er din motor i systemet Er CGM fartmåleren, så er pumpen din motor i systemet. CGM skal du også være obs på. Kend din krop og din pumpe godt, observer signaler og symptomer på,at noget ikke er, som det skal være. Det er ofte det injektionssted og pumpefejl, som er årsagen til problemerne. Det forsvinder ikke, når du kobler tingene på nye måder.